CELEX: 32008R0912
Language: sl
Date: 2008-09-18 00:00:00
Title: Uredba Komisije (ES) št. 912/2008 z dne 18. septembra 2008 o določitvi koeficienta dodelitve za zahtevke za uvozna dovoljenja, predložene v okviru uvozne tarifne kvote, odprte z Uredbo (ES) št. 964/2007, za riž s poreklom iz najmanj razvitih držav

19.9.2008   
            
            
               SL
            
            
               Uradni list Evropske unije
            
            
               L 251/20
            
         
      UREDBA KOMISIJE (ES) št. 912/2008
   z dne 18. septembra 2008
   o določitvi koeficienta dodelitve za zahtevke za uvozna dovoljenja, predložene v okviru uvozne tarifne kvote, odprte z Uredbo (ES) št. 964/2007, za riž s poreklom iz najmanj razvitih držav
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
   ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (2), in zlasti člena 7(2) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 964/2007 (3) je za tržno leto 2008/2009 odprla letno uvozno tarifno kvoto 6 694 ton riža z oznako KN 1006, izraženega v ekvivalentu oluščenega riža, s poreklom iz najmanj razvitih držav (zaporedna številka 09.4178).
            
         
               (2)
            
            
               Iz sporočila v skladu s členom 4(a) Uredbe (ES) št. 964/2007 izhaja, da zahtevki, predloženi v prvih sedmih dneh septembra 2008 v skladu s členom 2(4) navedene uredbe, zajemajo količine, ki presegajo razpoložljive količine. Zato je treba z določitvijo koeficienta dodelitve, ki se bo uporabil za zahtevane količine, določiti, v kakšnem obsegu se lahko izdajo uvozna dovoljenja –
            
         SPREJELA NASLEDNJO UREDBO:
   Člen 1
   Na podlagi zahtevkov za uvozna dovoljenja za riž s poreklom iz najmanj razvitih držav, navedenih v Prilogi I k Uredbi Sveta (ES) št. 980/2005 (4), iz kvote za tržno leto 2008/2009 iz Uredbe (ES) št. 964/2007, predloženih v prvih sedmih dneh septembra 2008, se izdajo dovoljenja za zahtevane količine, za katere se uporabi koeficient dodelitve 70,583119 %.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. septembra 2008
      
         
            Za Komisijo
         
         Jean-Luc DEMARTY
         
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 238, 1.9.2006, str. 13.
   
      (3)  UL L 213, 15.5.2007, str. 26.
   
      (4)  UL L 169, 30.6.2005, str. 1.